ġejt ftit s'hawn. Is-soltu nkun fejn Bieb il-Belt, jew fejn dak li kien xi darba jissejjaħ hekk. Nimxi bil-mod fuq dawn iż-żewġ saqajn li jfakkruni li ġwienħajja għandhom użu daqs parlament ġdid f'pajjiż fejn il-membri parlamentari jikkontribwixxu lejn id-demokrazija daqs il-probabilita li ssib lili fuq l-ewwel paġna ta' edizzjoni speċjali tan- Imma l-fatti jirbħu s-sens komun mhux daqstant konvenzjonali. U parlament ġdid fejn normalment kont indur u nagħqad qed jinbena. U qed joħloq ħafna trab. Jien m'iniex xi ajkla. Jien pjuttost kreatura urbani aktar milli rurali. Imma t-trab mhu tajjeb għal ħadd. U ddejjaqt. L-istorbju ma jagħmel tajjeb lil ħadd lanqas. U jien ma nafx ngħanni jew għallinqas insaffar biex forsi nikkompeti mal-ħsejjes irritanti. Naf biss ingorr. Imma dan l-aħħar flok komplejt ingorr bħall bqija tal-miġemgħa li tgħaddi kuljum mill-istess triq li nokkupa jien, qbadt saqajja u mxejt u kultant tirt minkejja li mhux wisq fil-għoli. U minn ħajja sħiħa fil-belt, irrealizzajt li ftit passi u erba' titjiriet 'il bogħod hawn ambjent differenti. U minflok fuqi biss, l-ikħal ma jispiċċa qatt qed taħti wkoll. Dalgħodu minflok ġġilidt għal xi biċċa ħobż mimlija żejt milli rmiet il-miġemgħa, ħadtha bil-mod innaqqar ftit minn dan il-ħaxix ta' hawn. Dam ftit ma niżel għax kien ġdid imma kelli ċ-ċans nidderiġieh għax kont waħdi u naħseb għada se jinħass aħjar. Dan il-ġebel li qed fuqu aħjar mit-tarmak. Mhux lixx, imma min irid iċ-ċass meta jista' jkollok il-vivaċita? Flok garrejt imxejt ftit. Lura fejn kont inkun mhux se mmur aktar. Se ngawdi ftit hawn u d-deċiżjoni li noħroġ mill-qoxra taċ-ċentru. Fetħa vojta jew parlament ma tagħmillix aktar differenza. Dan ir-ritratt huwa meħud minn Pawlu Mizzi. Grazzi Pawl!